તેમણે એમ પણ જણાવ્યું હતું કે, આ વર્ષના શ્રાવણ માસમાં ગત શ્રાવણ કરતાં 1 કરોડની આવક વધી. આ વખતે તો સોમનાથ દાદાનાં દર્શન, પૂજાપાઠ અને મહામૃત્યુંજયનાં જાપમાં યંગ સ્ટર્સની સંખ્યા વધી છે. મંદિરની વાર્ષિક આવક ગત વર્ષે સાડા ચાર કરોડ હતી એ વધીને આ વર્ષે 5.13 કરોડ થઇ છે. જેમાં 2 કરોડની તો પ્રસાદી ભાવિકો આરોગી ગયા છે. ટ્રસ્ટ દ્વારા દર સોમવારે પાલખીયાત્રા, ત્રીસેય દિવસ જુદા જુદા શણગાર, આરતી, પૂજાનાં દુનિયાભરનાં લોકોએ દર્શન કર્યા. યાત્રિકોના ધસારાને લઇ 2 હજાર વાહનો પાર્ક થઇ શકે એવી વ્યવસ્થા ઉપલબ્ધ કરાવાઇ હતી. ઉલ્લેખનીય છે કે દ્વાદશ જ્યોતિલિંગમાં સૌથી મોખરે જે મહાદેવનું સ્થાન છે તે પ્રભાસ પાટણ સ્થિત સોમનાથ મહાદેવના દર્શને દર શ્રાવણ માસે ભક્તોનો અભુતપૂર્વ ધરાસો રહે છે અને રૂબરૂ દર્શન લાભ મેળવી ભાવિકો ધન્યતા અનુભવે છે.